Държавен вестник, бр. 73, 2022 г., стр. 17

БРОЙ  73	
Д Ъ Р Ж А В Е Н  В Е С Т Н И К 	
СТР.  17  
18 
 
валидно от датата на завършване на прегледа за подновяване до дата, която 
не надвишава пет години от датата на изтичане на съществуващото 
свидетелство; и 
.3  
когато прегледът за подновяване е завършен повече от три месеца преди 
датата на изтичане на срока на валидност на съществуващото свидетелство, 
новото свидетелство е валидно от датата на завършване на прегледа за 
подновяване до дата, която не надвишава пет години от датата на 
завършване на прегледа за подновяване. 
3 
Ако свидетелството е издадено за срок, по-кратък от пет години, администрацията 
може да удължи валидността на свидетелството след датата на изтичане на срока на 
валидност до максималния срок, посочен в параграф 1 от настоящото правило, при условие че 
прегледите, посочени в правила 5.1.3 и 5.1.4 от настоящия анекс, приложими при издаване на 
свидетелство за срок от пет години, се извършват според случая. 
4 
Ако след приключването на подновителен преглед, ново свидетелство не може да 
бъде издадено или поставено на борда на кораба преди датата на изтичане на срока на 
валидност на съществуващото свидетелство лицето или организацията, упълномощени от 
администрацията, могат да заверят съществуващото свидетелство и такова свидетелство се 
приема за валидно за допълнителен срок, който не надвишава пет месеца от датата на 
изтичане на валидността му. 
 
5 
Ако към момента на изтичане на срока на валидност на свидетелството кораб не се 
намира в пристанище, в което трябва да бъде прегледан, администрацията може да удължи 
срока на валидност на свидетелството, но това удължаване се предоставя само с цел да се 
позволи на кораба да завърши пътуването си до пристанището, в което трябва да бъде 
прегледан, и само в случаите, когато изглежда правилно и разумно да се направи това. 
Свидетелството не може да бъде продължавано за срок, по-дълъг от три месеца, и кораб, на 
който е предоставено удължаване, няма право при пристигането си в пристанището, в което ще 
бъде прегледан, по силата на това удължаване да напусне това пристанище, без да притежава 
ново свидетелство. Когато прегледът за подновяване приключи, новото свидетелство е 
валидно до дата, която не надвишава пет години, считано от датата на изтичане на срока на 
валидност на съществуващото свидетелство преди издаване на удължаването. 
6 
Свидетелство, издадено на кораб, извършващ кратки рейсове, което не е било 
удължено съгласно предходните разпоредби на настоящото правило, може да бъде удължено 
от администрацията за гратисен период до един месец от датата на изтичане, посочена в него. 
Когато прегледът за подновяване приключи, новото свидетелство е валидно до дата, която не 
надвишава пет години, считано от датата на изтичане на срока на валидност на 
съществуващото свидетелство преди издаването на удължаването. 
7 
При специални обстоятелства, определени от администрацията, не е необходимо да 
се издава ново свидетелство от датата на изтичане на срока на действие на съществуващото 
свидетелство, както се изисква в точки 2.1,5 или 6 от настоящото правило. При тези специални 
обстоятелства новото свидетелство е валидно до дата, която не надвишава пет години от 
датата на завършване на прегледа за подновяване. 
8 
Ако годишен или междинен преглед е завършен преди периода, посочен в правило 5 
от настоящия анекс, тогава: 
.1  
датата на годишнината, посочена в свидетелството, се изменя с заверка на 
дата, не по-късна от три месеца след датата, на която е завършен прегледът; 
.2  
последващият годишен или междинен преглед, изискван съгласно правило 5 
от настоящия анекс, се извършва на интервалите, предписани от това 
19 
 
правило, като се използва новата дата за годишнината; и 
.3  
датата на изтичане на валидността може да остане непроменена, при 
условие че се извършват един или повече годишни или междинни 
изследвания, според случая, така че да не се превишават максималните 
интервали между прегледите, предписани от правило 5 от настоящия анекс. 
9 Свидетелството, издадено съгласно правило 6 или 7 от настоящия анекс, престава да бъде 
валидно във всеки от следните случаи: 
.1  
ако съответните прегледи не са завършени в рамките на периодите, посочени 
в правило 5.1 от настоящия анекс; 
.2  
ако свидетелството не е одобрено в съответствие с правило 5.1.3 или 5.1.4 от 
настоящия анекс; и 
.3  
при прехвърляне на кораба под флага на друга държава. Ново свидетелство 
се издава само когато правителството, издаващо новото свидетелство, е 
напълно удовлетворено, че корабът отговаря на изискванията на правило 5.4 
от настоящия анекс. В случай на прехвърляне между страните, ако бъде 
поискано в рамките на три месеца след прехвърлянето, правителството на 
страната, под чието знаме преди това е имал право да плава, изпраща 
възможно най-бързо на администрацията копия от свидетелството, носено от 
кораба преди прехвърлянето, както и копия от съответните доклади от 
прегледите, ако има такива. 
Международно свидетелство за енергийна ефективност 
10 
Международното свидетелство за енергийна ефективност е валидно през целия срок 
на експлоатация на кораба при спазване на разпоредбите на параграф 11 по-долу. 
11 
Международното свидетелство за енергийна ефективност, издадено съгласно 
настоящия анекс, престава да бъде валидно във всеки от следните случаи: 
.1  
ако корабът е изваден от експлоатация или ако е издадено ново 
свидетелство след значително преустройство на кораба; или 
.2  
при прехвърляне на кораба под флага на друга държава. Ново свидетелство 
се издава само когато правителството, издаващо новото свидетелство, е 
напълно удовлетворено, че корабът отговаря на изискванията на глава 4 от 
настоящия анекс. В случай на прехвърляне между страните, ако бъде 
поискано в рамките на три месеца след прехвърлянето, правителството на 
страната, под чието знаме преди това е имал право да плава, изпраща 
възможно най-бързо на администрацията копия от свидетелството, носено от 
кораба преди прехвърлянето, както и копия от съответните доклади от 
прегледа, ако има такива; или 
.3  
ако оборудването, системите, принадлежностите или материалите на кораба, 
обхванати от прегледа, са били променени без изричното одобрение на 
администрацията, както е предвидено в правило 5.5 от настоящия анекс, 
освен ако се прилага правило 3 от настоящия анекс.